Konsertti- ja kongressitalo Mikaeli - Suomen kiinnostavin tapahtumatalo

Veripalvelun verenluovutustilaisuus
2026-10-19 12:30 - 17:30, 2026-11-02 12:30 - 17:30, 2026-11-16 12:30 - 17:30, 2026-11-30 12:30 - 17:30 (Europe/Helsinki)
Verenluovutustilaisuus Mikaelissa klo 12.30-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Rakkaudella Helena & Jorma
2026-10-22 19:00
“Lauluja vuosien varrelta, yksin ja yhdessä. Lauluja rakkaudesta, kaipuusta, elämän illuusioista, ilosta, surusta, kielletyistä leikeistä, villeistä ruusuista, elämästä. Meistä itsestämme.”
Jorma Uotinen on suomalaisen taiteen monilahjakkuus. Hänen tumma äänensä ja vahva läsnäolonsa tekevät jokaisesta esiintymisestä ainutlaatuisen kokemuksen.
Helena Lindgren on laulaja ja näyttelijä, jonka lämmin ja sävykäs ääni on kuin luotu chansonin, jazzin ja suomalaisten ikivihreiden tulkintaan.
Rakkaudella Helena & Jorma ‑konserteissa kuullaan rakastettuja suomalaisia ja kansainvälisiä lauluja — Hymne à l’amour, Dance Me to the End of Love, Puhu hiljaa rakkaudesta — teemoina rakkaus, aika ja ihmisyys.
Uotisen ja Lindgrenin yhteistyö on kunnianosoitus elämälle ja taiteelle — kahden kokeneen tulkitsijan vuoropuhelu, joka sykkii samaa rytmiä kuin rakkaus itse.
Rakkaudella, Helena & Jorma
Liput:
Peruslippu 39,10 €
Opiskelija, Eläkeläinen, Lapsi (alle 12v) 33,60 €
+ tilausmaksut (alk. 1,50 € + 0,65 % tilauksesta www.lippu.fi)

ANI: Tuhlaajapoika -konserttisalikiertue
2026-10-23 19:00
Tämän hetken kiinnostavimpiin kotimaisiin pop-nimiin lukeutuva ANI suuntaa uransa näyttävimmälle konserttisalikiertueelle tulevana syksynä!
Tuhlaajapoika-konseptin ympärille rakentuva konserttisalikiertue esittelee artistin uudistuneen shown, jossa yhdistyvät vahva visuaalisuus ja entistäkin kunnianhimoisempi livekokonaisuus. Yllätyksellinen ja täynnä vuorovaikutusta olevalla kiertueella nähdään muun muassa paloja uran eri vaiheilta ennenkuulumattomien biisien muodossa. Suomen halkova kiertue käynnistyy lokakuussa ja saapuu syksyn aikana useisiin konserttisaleihin ympäri maan, mukaan lukien Helsingin arvostettuun Savoy-teatteriin.
Lavakarismastaan tunnettu ANI on vakiinnuttanut paikkansa yhtenä sukupolvensa mielenkiintoisimmista pop-artisteista. Hänen musiikissaan sielunmaisema ja poeettinen kerronta sulautuvat moderniin, nuorekkaaseen soundiin ja huippuluokan tuotantoon. Live-esiintymisissään ANI yhdistää vaikuttavan lavapreesensinsä ja upean äänenkäyttönsä tavalla, joka tempaa yleisön mukaansa alusta loppuun.
Liput 29,90 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin ti 26.5. klo 10

Paleface ja Laulava Unioni
2026-10-24 19:00
Ralleja amerikan raiteilta ja työmailta. Junapummien, laman lapsien ja työn alle nääntyvien unelmia ja järjestäytymiskehoituksia musiikin muodossa IWW ammattiliiton laulukirjasta sekä amerikansuomalaisten tunnettuja lauluja ja uutta löydöstä hersyvästä aarteistosta. Ikävää ei pidetä eikä valtaapitäviä säästellä!
Lavalla: Paleface (laulu, kitara), Ossi Peura (laulu, kielisoittimet), Merja Ikkelä (laulu, haitari) ja Tipi Tuovinen (laulu, kontrabasso).
Liput 29,90 €
+ tilausmaksut (alk. 1,50 € + 0,65 % tilauksesta www.lippu.fi)

Arppa - Akustisesti saleissa
2026-10-25 18:00
Arppa konserttisalikiertueelle syksyllä ennen ensi kevään keikkataukoaan!
Arppa lähtee syksyllä konserttisalikiertueelle ennen ensi keväälle ajoittuvaa keikkataukoaan. Ennen kaikkea energisistä ja vuorovaikutteisista live-esiintymisistään tunnettu Arppa yhtyeineen on noussut yhdeksi Suomen suosituimmista esiintyjistä.
Syksyn konserttisalikiertue tarjoaa yleisölle ainutlaatuisen kokonaisuuden, jossa kuullaan artistin tuotantoa kaikilta levyiltä. Konserttien ensimmäisellä puoliajalla lavalle nousee Arpan laajennettu akustinen kokoonpano, kun taas jälkimmäisellä puoliajalla tunnelma sähköistyy täyden bändin voimin. Kiertueella mukana ovat muusikot Aaro Airola, Ville-Veikko Airaniemi, Eero Seppä, Okko Saastamoinen, Päivi Hirvonen ja Iida Savolainen.
Konsertit ovat väliajallisia ja pääosin ikärajattomia.
Arpan edellinen konserttisalikiertue syksyllä 2024 myi 13 000 lippua ja suurin osa keikoista oli loppuumyytyjä.
Poikkeuksen kiertueeseen tekee 13.11. järjestettävä konsertti, joka toteutetaan nelihenkisellä Arppa & Jiri-serkku -kokoonpanolla. Tuolloin mukana ovat Aaro Airola, Jiri Kuronen, Okko Saastamoinen ja Eero Seppä.
Arpan ura on edennyt poikkeuksellisen nopeasti. Artistin omakustanteinen debyyttialbumi Laavalamppuja julkaistiin elokuussa 2020, minkä jälkeen Arppa nousi vauhdilla lupaavasta tulokkaasta kotimaisen musiikkikentän ajankohtaisimpien ja rakastetuimpien nimien joukkoon. Vuonna 2021 Arppa sai neljä Emma-ehdokkuutta kategorioissa Vuoden tulokas, Vuoden rock, Kriitikoiden valinta ja Vuoden artisti -yleisöäänestys. Lisäksi Kinovalon alla sijoittui kolmanneksi Soundin Vuoden 2021 parhaat albumit -yleisöäänestyksessä.
Kolmas albumi Valeria julkaistiin vuonna 2023 ja neljäs albumi Muovipussi kummittelee vuonna 2024, molemmat Johanna Kustannuksen kautta kasvattaen artistin suosiota entisestään. Viides albumi Peppuni kanssa julkaistiin omakustanteisesti syyskuussa 2025, jota seurasi loppuunmyyty klubikiertue Arppa 8-pack -kokoonpanolla. Tämän vuoden toukokuun 1. päivänä julkaistiin myös Arpan ja Jiri-serkun yhteisalbumi Iltamat Pihlajassa.
Konsertin kesto noin 2h 15 min, sisältää väliajan
Peruslippu 34,90 €
+ tilausmaksut (alk. 1,50 € + 0,65 % tilauksesta www.lippu.fi)

Loppukevennys
2026-10-28 19:00
Loppukevennys (ke 13.5.2026) on siirtynyt uuteen ajankohtaan. Uusi tapahtuma-aika on ke 28.10. klo 19.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 17.5.2026 mennessä: https://web.lippu.fi/palautus/
———————————————–
LOPPUKEVENNYS – Räjähtävän hauska komedia Uutishuoneen kuumilta penkeiltä!
Saikkua, kiitos! -menestystiimin uusi, odotettu komediaesitys Loppukevennys iskee suoraan päivänpolttaviin aiheisiin ja tarttuu ajankohtaisiin ilmiöihin! Tämä vapauttava kevennys vie meidät suoraan päivänpolttavaan Uutishuoneeseen, jossa ankkuritkin ovat kuumia.
Upeat näyttelijät lupaavat vaihtaa hahmojaan yhtä useasti kuin Mika Tommola pipoa. Matka johdattaa Tears of Finlandin kuvauksiin ja Pornaisten Only Fans -ammattiopistoon, sekä ajatushautomoon, jossa Tauski tajuaa, että se on ”sinä vain” eikä ”kuka vain”. Lisäksi pääsemme näkemään, mitä tapahtuu, kun näyttelijät päätyvät yhdessä parisuhdeterapiaan.
Loistavat näyttelijät Ville Keskilä, Kalle Pylvänäinen ja Antti Peltola esiintyvät useissa rooleissa nauruhermoja kutkuttavasti. Jätä havut ladulle ja suuntaa Uutishuoneelle! Loppukevennys on silkkaa tykitystä ja riemastuttavaa laturaivoa!
Esityksen kesto on noin kaksi tuntia sisältäen väliajan. Varaa paikkasi nyt ja koe kauden vapauttavin nauruterapia!
Tuotanto: Iltama Oy.
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: SAIMAA SINFONIETTA - PYHÄINPÄIVÄN REQUIEM
2026-10-29 18:00
Erkki Lasonpalo, kapellimestari
Minna-Leena Lahti, sopraano
Pihla Terttunen, altto
Tuomas Miettola, tenori
Janne Sihvo, basso
Helsingin filharmoninen kuoro (valm. Tommi Niskala)
Antonín Dvořák: Requiem
Requiem ei syntynyt henkilökohtaisen menetyksen pakottamana, vaan suuren säveltäjän elämän käännekohdassa. Hän piti Requiemia yhtenä tärkeimmistä töistään – eräänlaisena taiteellisena tilinpäätöksenä uransa huipulla.
Teos valmistui vuosina 1889–1890 ja asettuu samaan suureen jatkumoon kuin Mozartin ja Verdin sielunmessut. Dvořákin Requiem on sisällöltään poikkeuksellisen syvä ja hillitty. Se ei maalaile dramaattista kauhua tai lohdutonta surua, vaan käsittelee kuolemaa rauhallisen vakavasti – enemmänkin jäähyväisinä elämälle, luonnolle ja rakkaimmille asioille.
Musiikki kulkee kahdessa laajassa kaaressa: ensin viimeisen tuomion tummasävyinen maailma, sitten asteittain kohti sovintoa ja lohdutusta. Teoksessa kuoro, orkesteri ja solistit toimivat tasavertaisina kertojina. Koko teosta yhdistää nelisävelinen, hiljaisesti kysyvä aihe, joka palaa eri muodoissaan uudelleen – kuin ihmisen toistuva pohdinta elämän ja kuoleman arvoituksesta.
Tässä teoksessa suru ja lohtu, pimeys ja valo elävät rinnakkain. Dvořákin Requiem ei tarjoa yksinkertaisia vastauksia, mutta se tarjoaa jotakin ehkä tärkeämpää: tilan kuunnella, kokea ja hiljentyä.
TAITEILIJAVARTTI 30.10. klo 17.30 Mikaelin lämpiössä
LIPUT: (Mikaelin konsertti)
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Katson Sineen taivaan
2026-10-30 18:00
KATSON SINEEN TAIVAAN
Musikaali Katri Helenasta, Tapani Kansasta ja muista iskelmätaivaan legendoista
Musikaali kertoo Katri Helenan ja Tapani kansan uran alkuvaiheista ja noususta suuriksi kansan suosikeiksi. Esitys kertoo myös siitä, miten kahden tähden tarinat yhdistyivät suomalaisella iskelmätaivaalla. Alkuvaiheessa molemmat olivat kiinnitettyinä myös Dannyn D-tuotantoon, tosin Tapani Kansa vain kerran, vuoden 1967 lapinkiertueelle. Laulajat esiintyivät myös Hilkka Kinnusen johtamassa operettiteatterissa. Hilkka kiinnitti My Fair Ladyn tähdiksi Katri Helenan, Tapani Kansan ja Lasse Mårtensonin. Musikaalin innoittamana levy-yhtiö päätti järjestää Katrin ja Tapanin yhteisen kiertueen vuonna 1971. Heidän Love Story-kiertueensa ympärillä leijuivat spekulaatiot romanssista.
Musikaali on värikylläinen ja tapahtumarikas tarina näiden artistien elämästä 1960- ja 1970-luvuilla. Esityksessä nähdään kiertue-elämän glamouria, kommelluksia, hauskuutta ja raadollisuutta. Musikaali kertoo miten Katri Helena, Tapani Kansa, ja selvittivät tiensä iskelmätaivaan kirkkaimmiksi tähdiksi.
Musikaalissa kuullaan upeimpia hittejä, kuten Katson sineen taivaan, R-A-K-A-S, Syysunelmaa, Vasten auringon siltaa, Katson autiota hiekkarantaa, Paista päivä, Delilah, Sulle, Paloma Blanca, Äidin pikku poika, Lintu ja lapsi, Kesän lapsi, Käymme yhdessä ain ja monia muita.
Katri Helena on yksi Suomen menestyneimmistä laulajista. Hänen äänitteitään on myyty yli 1,5 miljoonaa kappaletta. Puhelinlangat laulaa oli hänen läpimurtohittinsä 1960-luvun alussa. Hän on erityisen rakastettu yleisön keskuudessa ja osa hänen suosiostaan perustuu hänen vahvaan suomalaiseen identiteettiinsä ja häntä kutsutaankin sinivalkoiseksi ääneksi.
Pääosissa: Elisa Lairikko, Tommi Soidinmäki, Saija-Reetta Kotirinta ja Petri Lairikko
Käsikirjoitus: Katariina Leino
Ohjaus: Petri Lairikko
Koreografia: Elisa Lairikko
Puvut ja lavastus: Katariina Leino
Tapani Kansa oli monipuolinen laulaja, jonka tuotantoon kuului iskelmää, rock and rollia, taiteellisempia lauluja ja operettia. Hän oli lahjakas, särmikäs ja kunnianhimoinen laulaja, joka sai ylistävää kritiikkiä. Hänen läpimurtohittinsä oli Delilah, jonka hän tulkitsi väkevästi.
Ilkka Lipsasen eli Danny on laulaja, yrittäjä ja musiikkineuvos. Hänen kuuluisimpia levytyksiään ovat Kesäkatu, Tuuliviiri ja Kuusamo. Vuodesta 1966 Danny on johtanut omaa ohjelmatoimistoa nimeltään D-tuotanto. Danny on tunnettu myös show-kiertueistaan, joita hän on järjestänyt 1960-luvulta lähtien. Hän aloitti uudenlaisen show-kulttuurin Suomessa, jossa artistin ja bändin lisäksi nähtiin upeita pukuja, tanssijoita ja kunnon valoshow.
Hilkka Kinnunen on näyttelijä, sopraanolaulaja ja teatterineuvos. Hän perusti Operettiteatterin vuonna 1959. Operettiteatteri toimi Helsingin Soutustadionilla ja kiersi Suomen eri maakunnissa. Teatteri vieraili myös Ruotsissa ja Yhdysvalloissa.
Liput:
Peruslippu: 49€
Eläkeläinen: 46€
Opiskelija, lapsi, työtön: 39€
Ryhmä yli 20 hlö: 46€
Eläkeläisryhmä yli 20 hlö: 44€
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Suomen Musiikkiteatteri

Kirjanmerkit 2026 – Rakkaudesta kirjallisuuteen
2026-11-03 18:30
Kirjanmerkit – Rakkaudesta kirjallisuuteen -ilta tulee jälleen!
Illan aikana kirjailijat kertovat uutuuskirjoistaan ja niiden syntyvaiheista.
Iltaa isännöi Erkki Liikanen.
Mukana suomalaisia eturivin kirjailijoita:
Antti Helanterä – Muistiinmerkintöjä Moskovasta, Siltala
Olli Jalonen – Puhdas viiruinen elämä, Otava
Sirpa Kähkönen – Marius, Siltala
Rosa Liksom – Talo (ilmestyy syyskuussa), Otava
Max Seeck – Varjeltu, Tammi
Johanna Venho – Mitä rakkaus meille tekee, WSOY
Mikaelin ovet ja lipunmyynti avautuvat klo 17, kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman arvioitu kesto noin 2,5 tuntia sisältäen väliajan.
Liput 20 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Mikkelin Mikaeli ja Suomalainen kirjakauppa

MIKKELIN KAUPUNGINORKESTERI: ESTRADILLA MUSIIKKIOPISTON SOLISTIT
2026-11-05 18:00
Ruut Kiiski, kapellimestari
Mikkelin musiikkiopiston solistit
Mikkelin musiikkiopiston ja kaupunginorkesterin yhteistyö on edelleen voimissaan yli 120 vuotta Mikkelin musiikinystäväin yhdistyksen orkesterin ja sen yhteydessä toimineen orkesterikoulun perustamisen jälkeen. Vuosikymmenten saatossa orkesteri on muotoutunut nykyiseksi kaupunginorkesteriksi ja musiikkiopisto toimii omana yksikkönään. Kaiken ytimessä on edelleen musiikin tuominen kaupunkilaisten saataville sekä lasten ja nuorten soittoharrastuksen mahdollistaminen ja tukeminen.
Tässä perinteisessä konsertissa Mikkelin musiikkiopiston nuoret soittajat pääsevät esiintymään ammattiorkesterin kanssa. Musiikkiopisto tarjoaa opetusta sekä klassisessa, että rytmimusiikissa ja tämä monipuolinen osaaminen pääsee kuuluville tässä konsertissa.
Konsertin johtaa Ruut Kiiski, monipuolinen kapellimestari, joka on työskennellyt ammattiorkesterien ja -kuorojen parissa sekä johtanut myös erilaisia lasten- ja nuorten produktioita.
LIPUT:
S-Etukortilla: 21 € / 19 € / 8 €
(23 € / 21 € / 10 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Jenni Vartiainen: Vedenalaista-konserttisalikiertue 2026 / myynnissä myös show&dinner -liput
2026-11-07 19:00
Suomenkielisen popmusiikin supertähti Jenni Vartiainen lähtee syksyllä kattavalle Vedenalaista-konserttisalikiertueelle. Uuden Joku johon nojata -singlen vastikään julkaissut Vartiainen saapuu tulevana syksynä konsertoimaan 11 paikkakunnalle ympäri Suomen. Kiertue alkaa Hyvinkäältä 18. lokakuuta ja päättyy Ouluun 9. joulukuuta. Konserttisalikiertueen lipunmyynti alkaa torstaina 23. huhtikuuta klo 9.
Tulevalla kiertueella Vartiainen palaa multi-instrumentaalisen livekokoonpanon kanssa musiikkinsa juurille. Konserteissa esitetään koskettavia sovituksia vanhoista kappaleista sekä tunnetuimmista hiteistä.
– Vedenalaista-konserttisalikiertueella haluan palata sinne mistä kaikki lähti. Vedenalaista oli ensimmäinen laulu, jonka kirjoitin eikä ilman sitä olisi syntynyt muitakaan lauluja. Tällä kiertueella haluan lähelle yleisöä ja sukeltaa laulujen ikuiseen ytimeen. Aion soittaa kaikki yleisön rakastamat isoimmat hitit sekä oman musiikillisen matkani kannalta merkityksellisimpiä lauluja. En malta odottaa, että pääsen taas kiertämään konserttisaleja ympäri Suomen, Jenni Vartiainen iloitsee.
Jenni Vartiainen on ihastuttanut tähtivalmentajana tänä perjantaina suoraan finaalilähetykseen huipentuvalla The Voice of Finlandin 15. juhlakaudella. Koskettava Joku johon nojata -kappale on syntynyt maailmantilanteen aiheuttamasta huolesta, ja on artistin ensimmäinen, platinaa striimanneen ORIGO-albumin jälkeen julkaistu oma single. ORIGO-albumin lisäksi Jenni Vartiainen on julkaissut uransa aikana neljä muuta menestysalbumia ja hänen kuunnelluimpia kappaleita ovat muun muassa superhitit Ihmisten edessä, Minä sinua vaan, Väärään suuntaan ja Leima feat. Turisti. Vartiaisen vuonna 2010 julkaistu kappale Missä muruseni on palkittiin vuoden 2025 Radiogaalassa kaikkien aikojen radiokappaleena. Artisti on voittanut yhdeksän Emma-palkintoa, saanut lukuisia tunnustuksia ja hänen kappaleensa ovat menestyneet niin radioissa kuin striimauspalveluissakin.
Lisätiedot: warnermusiclive.fi/jennivartiainen
Liput:
Peruslippu 54,90 €
Show&dinner 93,90 €
+ tilausmaksut (alk. 1,50 € + 0,65 % tilauksesta www.lippu.fi)
Show&Dinner -lippu sisältää pääsyn konserttiin ja ruokailun Ravintola Mikaelissa. Mikaelin ovet avautuvat klo 16, ruokailut klo 16.30 alkaen ja konsertti alkaa klo 19.
Bufeemenu
Alkuruoat
Viher-versosalaattia, päärynää ja saksanpähkinää L,G
Bufala mozzarellaa, luumutomaattia ja basilikaa L,G
Maalais-chorizoa ja oliivi-perunasalaattia L,G
Savulohta ja Dijon majoneesia L,G
Pikkulihapullia ”salsa rouge” L,G
Pääruokana
Paahdettua broilerinrintaa & Cafe de Paris kastiketta L,G
Kasvisvaihtoehto pääruoalle erikseen
Peruna-kasvispaistosta L,G
Jälkiruoka
Kirsikka-tiramisua
Kahvi/tee
Pyörätuoli+saattaja show&dinner -lippu sisältää avustajalle vain pääsyn tapahtumaan, mutta ei ruokailua. Avustaja voi halutessaan varata ruokailun erikseen ravintolalta: mikaeli@serviini.fi
Muut avustajaliput sisältävät myös vain pääsyn tapahtumaan, ruokailu tulee varata erikseen ravintolalta.
Show&Dinner -lippujen myynti päättyy viimeistään 4vrk ennen tilaisuutta.
Pidätämme oikeudet muutoksiin.

Club For Five ja Ilmavoimien Big Band: Pave!
2026-11-12 19:00
Club for Five ja Ilmavoimien Big Band: Pave!
Kapellimestarina Ville Paakkunainen
Pave Maijasen musiikki elää ja hengittää uudessa valossa Club For Fiven ja Ilmavoimien Big Bandin ainutlaatuisessa yhteiskonsertissa. Ikoniset kappaleet, kuten Lähtisitkö, Jano ja Elämän nälkä, saavat uuden ja raikkaan muodon kun lauluyhtye ja big band yhdistävät voimansa. Big band -sovitukset antavat Paven tunnetuille kappaleille uuden ulottuvuuden tuoden niihin syvyyttä, rikasta dynamiikkaa ja rytmivoimaa. Samalla lauluyhtyeen herkät sävyt ja virtuoosimainen taituruus herättävät musiikin vivahteet henkiin. Pave! on sydämellinen kunnianosoitus mestarille, jonka jälki suomalaisessa musiikissa on korvaamaton. Ilmavoimien Big Band ja Club For Five luovat upealla ilmaisullaan tunteellisia ja riemastuttavia tulkintoja tunnetuista lauluista, jotka ovat jääneet suomalaisten sydämiin vuosien saatossa.
Päällikkökapellimestari musiikkimajuri Ville Paakkunainen on toiminut mm. Kaartin soittokunnan kapellimestarina sekä Puolustusvoimien Varusmiessoittokunnan ja Lapin sotilassoittokunnan päällikkökapellimestarina. Hän on johtanut Puolustusvoimien orkestereiden lisäksi mm. Akateemista puhallinorkesteria, Lahden Sinfonista Puhallinorkesteria ja Tampereen konservatorion orkestereita sekä tehnyt vierailukonsertteja. Paakkunainen on toiminut myös klarinetistina ja klarinetinsoitonopettajana sekä kouluttanut puhallinorkestereita ja toiminut puhallinorkesterinjohdon opettajana mm. Sotilasmusiikkikoulussa. Ilmavoimien Big Bandin päällikkökapellimestarina Ville Paakkunainen on toiminut vuodesta 2023. Club For Five on Suomen suosituin a cappella -yhtye. Vuodesta 2000 toiminut lauluyhtye on tullut tunnetuksi niin kotimaassa kuin kansainvälisestikin. ”Clubin” musiikki ei rajoitu vain yhteen tiettyyn tyylilajiin – yhtye on mukavuusalueellaan niin jazzin, popin ja rockin kuin kansanmusiikin tai klassisen musiikin alueella. Tämä virtuoottinen viisikko (Maija Sariola – sopraano, Saima Haapanen – altto, Jouni Kannisto – tenori, Juha Viitala – baritoni ja Tuukka Haapaniemi – basso) on julkaissut 13 studioalbumia, joista 6 on myynyt kultaa. Club For Fiven esiintymiset ovat täynnä koskettavaa tulkintaa, oivaltavaa huumoria, suvereenia osaamista ja valloittavia soolosuorituksia.
Ilmavoimien Big Band on Suomen ainoa rytmimusiikkiin erikoistunut soittokunta, joka tunnetaan vauhdikkaista esiintymisistään maamme eturivin solistien kanssa. Ilmavoimien Big Band koostuu 21 henkilöstä ja sen konserttikauteen kuuluu AALTO-sarjan big band -konserttien ja Puolustusvoimien MILjazz-kiertueen lisäksi muun muassa musiikkikasvatusprojekteja, maanpuolustuksellisia tapahtumia ja Ilmavoimien pr-työtä. Jyväskylän varuskunnassa Tikkakoskella sijaitseva Ilmavoimien soittokunta on perustettu vuonna 1977, ja sillä on pitkät perinteet big band -musiikin soittamisessa.
Liput:
perushinta: 39,50
alennusryhmät (opiskelijat, eläkeläiset, työttömät ja varushenkilöt): 26,50
lapset (ikäraja 3-12v): 19,75
+ tilausmaksut (alk. 1,50 € + 0,65 % tilauksesta www.lippu.fi)

Saimaa - Matka mielen ytimeen Vol. 2
2026-11-13 19:00
Suomen häikäisevimpiin liveyhtyeisiin lukeutuva Saimaa julkaisee 15. toukokuuta uuden albumin Matka mielen ytimeen Vol. 2 ja suuntaa sen myötä levyjulkkarikiertueelle!
Saimaa palaa Matka mielen ytimeen Vol. 2 -albumilla upeiden versiointien pariin. Albumilta on julkaistu tähän mennessä singleinä ’Hipit rautaa’, ’Sotilaat, kansat, maat’, ’Finlandia’ sekä ’Yks ja yks’.
Huippumuusikoista koostuvan Saimaan seikkailu musiikin parissa on vapautunutta ja rajoittamatonta. Vaikka yhtye ottaa vaikutteita niin classic rockista, progesta, folkista kuin iskelmästäkin, on lopputulos helposti lähestyttävä ja tarttuva kokonaisuus. Matti Mikkolan kipparoima yhtye julkaisi vuonna 2024 kaksi viiden tähden albumia (Vol. 6 & Vol 7) puolen vuoden sisään ja kiersi loppuunmyytyjä saleja ympäri Suomen. Hurmoksellisena livebändinä tunnetun Saimaan Vol. 6- ja Vol. 7-albumit saivat osakseen poikkeuksellisesta suitsutusta niin medialta, kuin yleisöltä. Yhtye pokkasi teoksistaan myös Vuoden iskelmä -Emma-palkinnon.
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Anssi Kela - Nummela 25-vuotisjuhlakiertue
2026-11-14 19:00
ANSSI KELA – NUMMELA 25-VUOTISJUHLAKONSERTTIKIERTUEELLE
Anssi Kelan vuonna 2001 julkaistu esikoisalbumi Nummela nousi nopeasti sukupolvikokemukseksi ja määritti 2000-luvun alun suomalaista musiikkimaailmaa. Nyt Kela juhlistaa 25 -vuotiasta levyä Helsingin juhlaviikoilta käynnistyvällä kiertueella, jonka jälkeen hän jää ensimmäiselle pidemmälle keikkatauolle urallaan. Kaikkiaan neljätoista konserttia sisältävän kiertueen liput tulevat myyntiin keskiviikkona 6. toukokuuta.
Anssi Kela aloittaa Nummela-albumia juhlistavan kiertueensa Helsingin juhlaviikkojen Huvila-teltasta torstaina 27. elokuuta. Kiertue saa jatkoa lauantaina 3. lokakuuta alkaen, jolloin Kela yhtyeineen konsertoi Vihdin Kulttuuritalolla. Siitä kiertue jatkuu loka-marraskuun ajan kulkien läpi Suomen ja päättyen Helsingin Savoy-teatteriin keskiviikkona 2. joulukuuta. Juhlaviikkojen konsertin liput ovat jo myynnissä, loput liput tulevat myyntiin keskiviikkona 6. toukokuuta.
Kiertueen konserteissa kuullaan kaikki albumin biisit. Mukana ovat niin jo vuosikymmeniä ihmisten elämäntarinoissa mukana kulkeneet hitit kuten Puistossa, Milla, Mikan faijan BMW ja Nummela sekä biisit, joita ei ole livenä kuultu vuosiin. Keikkoja varten rakennetaan lavasteet, jotka vievät Nummela-albumin maailmaan. Välispiikeissä Kela on luvannut kertoa tarinoita biisien tiimoilta
– Nummela oli aikanaan sukupolvia yhdistävää musiikkia. Tekijälle on todella suuri ilo saada huomata, miten tärkeitä Nummelan kappaleet ovat monille olleet, ja miten ne ovat kulkeneet ihmisten elämissä mukana. Keikoilla niiden merkitys konkretisoituu. Tällä kiertueella on tarkoitus palata vuoteen 2001. Siihen hetkeen, jolloin nämä laulut olivat uusia — ja saatoimme itsekin olla hiukan nuorempia, sanoo Anssi Kela.
Konsertit ovat kaksiosaisia. Väliajan jälkeen kuullaan hittejä Kelan muilta albumeilta.
Savoy-teatterin konsertin jälkeen Kela soittaa vielä perinteisen joulun välipäivien esiintymisen Tuusulan Krapin pajalla, minkä jälkeen hän jää uransa ensimmäiselle pidemmälle keikkatauolle. Tauon pituus on toistaiseksi avoin.
Nummela
Anssi Kelan ensimmäinen albumi, Nummela, julkaistiin maaliskuussa 2001. Se debytoi albumilistan sijalla 14, poukkoili monta viikkoa kärkikymmenikössä, kunnes lopulta kesäkuussa, viisitoista viikkoa julkaisunsa jälkeen, nousi Suomen albumilistan ykköseksi. Nummela pysyi listalla lopulta 57 viikkoa, joista se oli ykkösenä 16 viikkoa. Levy on myynyt viisinkertaista platinaa, yhteensä n. 160 000 kappaletta. Sen yhdeksästä kappaleesta nousi neljä suurta hittiä: ensimmäisenä singlenä julkaistu Mikan faijan BMW, Kaksi sisarta, Puistossa sekä nimikappale Nummela.
Levyn triplaplatinapainoksen kunniaksi marraskuussa 2001 julkaistiin single Milla, josta tulikin Kelan siihen astisen uran suurin hitti. Single julkaistiin sekä irrallisena levynä että kylkiäisenä Nummelan uudessa painoksessa. Millaa pidetäänkin Suomen äänitehistorian myydyimpänä singlenä: sitä myytiin 10 000 kappaletta itsenäisenä singlenä ja lähes 50 000 osana Nummelaa.
Albumista julkaistiin myös nuottikirja, joka sisälsi studiopäiväkirjan ja lyhyet esseet kappaleista.
Nummela-albumin hitit soivat yhä radioissa ja pelkästään Spotifyssä ne ovat keränneet liki 40 miljoonaa striimiä. Albumin biisit ovat Anssi Kelan käsialaa, ja hän myös tuotti levyn suurimmilta osin itse.
Lipun hinta 39,90 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin ke 6.5. klo 10

Akun ja Iiron pikkujoulushow / K-18
2026-11-18 19:00
Akun ja Iiron pikkujoulushow’ssa Marja Tyrni tarjoilee rutisevaa kinkkua ja pastori Luttinen valjastaa saarnassa pakinansa. Harjakaisen Timo piipahtaa kertomassa kuumimmat pikkujouluvinkkinsä. Iiron käsittelyssä tututkin joululaulut saavat aivan uuden ilmeen. Luvassa siis musiikkia, huumoria ja pikkujoulumielisyyksiä. Ilman tätä showta joulu ei kerta kaikkiaan tule.
Varoitus: Aku Hirviniemen ja Iiro Rantalan hulvaton pikkujoulushow saattaa sisältää huumoria!
Esityksen kesto noin 2h, sis väliajan
Esitys on K-18
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: MAESTRO! MOZARTIA, KIITOS!
2026-11-19 18:00
Erkki Lasonpalo, kapellimestari
Paolo Scafarella, piano’
Wolfgang Amadeus Mozart: Alkusoitto oopperasta La Finta Giardiniera ”Valepuutarhuritar”
W. A. Mozart: Pianokonsertto nro 12 A-duuri
W. A. Mozart: Sinfonia nro 29
Pääkapellimestarimme Erkki Lasonpalo johtaa koko konsertillisen klassismin aikakauden suurimman nimen, Wolfgang Amadeus Mozartin, musiikkia. Solistiksi saamme vierailijan Italiasta, kun pianisti Paolo Scafarella tekee debyyttinsä Mikkelissä. Scafarella on menestynyt lukuisissa kilpailuissa ja esiintynyt sekä solistina että kamarimuusikkona kansainvälisesti. Hän toimii myös pianonsoiton professorina kotimaassaan.
Solistinumerona kuullaan Mozartin laajasta pianokonserttotuotannosta nro 12 A-duuri. Konserton toisessa osassa kuullaan viittaus Johann Christian Bachin oopperan La calamita de’ cuori alkusoitosta. J.C. Bach oli Mozartin mentori, joka oli menehtynyt samana vuonna 12. konserton säveltämisen kanssa.
Illan kruunaa Mozartin varhaisemman sinfoniatuotannon helmi, sinfonia nro 29 A-duuri, joka on valmistunut vuonna 1774 säveltäjän ollessa vasta alle 20-vuotias. Sinfonia on yhdistelmä intiimiä kamarimusiikillista tyyliä sekä tulista ja impulsiivista ilmaisua.
Tätä konserttia varten jousiorkesterimme vahvistuu kahden oboen ja kahden käyrätorven verran muodostaen klassismin ajalle tyypillisen pienen, mutta ilmaisuvoimaisen kokoonpanon.
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Uusi Show Must Go On juhlakiertue
2026-11-21 18:00
Uusi SHOW MUST GO ON juhlakiertue
Tänä vuonna tulee kuluneeksi kaikkien aikojen suurimman laulajan, Freddie Mercuryn, syntymästä 80 vuotta!
Juhlavuoden kunniaksi Show Must Go On uusiutuu, ja saa aiempaa kiihkeämpää draivia, uutta visuaalisuutta, uutta käsikirjoitusta, ja uusia kappaleita. Focuksessa on nyt juurikin Freddie ja The Queen! Show ei todellakaan jätä ketään kylmäksi!
Esitys on Queen-yhtyeen musiikkiin perustuva show huippulaulajineen, bändin tyylille uskollisine pukuineen ja valoineen. Esitys on samalla kunnianosoitus kaikkien aikojen karismaattisimman laulajan, Freddie Mercuryn muistolle, kuin myös 56 – vuotta sitten perustetulle yhtyeelle, joka on ehkä kaikkien aikojen suurin, The Queen!
Freddie Mercuryä esittää huikea Mikael Saari, jonka hurmaavaa Queen-tulkintaa on kuultu aiemmin muun muassa Tähdet Tähdet-laulukilpailussa. Suuri yleisö muistaa Mikaelin myös UMK-kilpailun finaalista, jossa hän on ollut mukana jo peräti kaksi kertaa. Lisäksi Mikael on tullut katsojille tutuksi Suomen isoimpien teatterien lavoilla esiintyen, ja useiden musikaalien päärooleja tehden.
Esitys kertoo Queen-yhtyeen tarinan. Mukana on Queenin värikylläiseen soundimaailmaan ammattimaisesti heittäytyvä yhtye, joka antaa kaikkensa, ja enemmän!
Showssa kuullaan Queenin elämää suuremmat hitit kuten I Want It All, Bohemian Rhapsody, We Are The Champions, Show Must Go On, Under Pressure, I want to break free, Hammer to fall, Barcelona, Innuendo, ja monia, monia muita.
Esiintyjät: Mikael Saari, Simo Stenman, Vili Ollila, Simo Pirttimaa, Kasperi Kuoksa
Liput:
Peruslippu: 49€
Eläkeläinen: 46€
Opiskelija, lapsi, työtön: 39€
Ryhmä yli 20 hlö: 46€
Eläkeläisryhmä yli 20 hlö: 44€
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Suomen Musiikkiteatteri

MIKKELIN KAUPUNGINORKESTERI: LUONNOSSA – KONSERTTIELÄMYS LAPSILLE
2026-11-25 18:00
Niina Hannula, laulu ja orkesterin johto
Luonnossa-konsertti kokonaisuus vie kuulijat matkalle luonnon monimuotoisuuden äärelle. Teemana ovat luonnon elementit, kauneus ja suojelun merkitys. Konsertti ja sen musiikki on suunniteltu koko perheen konsertiksi. Konsertti yhdistää tarinallisuuden, tieteen, elämyksellisyyden ja pedagogisuuden kiehtovaksi kokonaisuudeksi.
Konsertti kutsuu sukeltamaan meren syvyyksiin, kohoamaan ilmakehän kerroksiin, tutkimaan maapallon kallioperän kiviä, ihmettelemään pölyttäjien maailmaa sekä liitelemään lintujen matkassa. Musiikki avaa uuden näkökulman luonnon ihmeisiin ja muistuttaa sen ainutlaatuisuudesta ja arvosta.
Säveltäjä, sanoittaja ja sovittaja Niina Hannula on kirjoittanut jousiorkesterille musiikkia, joka ammentaa vaikutteita laulullisesta kevyestä musiikista, folkista sekä elokuvallisin sävyin rikastetusta modernista taidemusiikista. Luontoaiheiset tekstit, äänitetyt luonnon äänet ja orkesterin luomat äänimaisemat täydentävät kokonaisuuden moniulotteiseksi kokemukseksi.
LIPUT:
HINTA S-ETUKORTILLA: 10 € / perhelippu 4hlö 35 €
(12 € / perhelippu 4hlö 40 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Rakuunasoittokunta: Hollywood - ikonisimmat sävelet
2026-11-26 18:00
Parhaat elokuvakohtaukset eivät elä vain kuvissa – ne elävät ennen kaikkea musiikissa. Konsertti kokoaa yhteen elokuvamusiikin rakastetuimpia teemoja ja unohtumattomia tunnelmia. Luvassa on säveliä, jotka ovat tehneet elokuvista elämyksiä. Musiikki herättää henkiin eeppiset seikkailut, jännityksen, romantiikan ja huumorin.
Matkaa Rakuunasoittokunnan kanssa elokuvamaailman taianomaisiin tunnelmiin!
Liput 20 €
+ tilausmaksut (alk. 1,50 € + 0,65 % tilauksesta www.lippu.fi)

MIKAELIN PIKKUJOULUBILEET goes 90’s / K-18
2026-11-27 18:00
Mikaelin Pikkujoulubileet tulee taas – tällä kertaa sukelletaan täysillä ysärin tunnelmaan!
Jo kolmatta kertaa järjestettävässä Mikaelin omassa pikkujoulutapahtumassa lavalle nousee suomalaisen eurodance-musiikin legenda Movetron, jonka hitit nostavat takuuvarmasti koko juhlakansan tanssilattialle. Illan viihteestä vastaa myös hulvattoman energinen Taikuri Luttinen, joka tuo mukaan taikaa, yllätyksiä ja naurua.
Tässä tapahtumassa ei istuta konserttisalissa, vaan koko ilta vietetään ravintola- ja lämpiötiloissa rennosta tunnelmasta ja herkullisesta 90’s joulumenusta nauttien.
Kaiva siis luvan kanssa neonvärit, farkut ja ysärityyli esiin – luvassa on unohtumaton ilta täynnä nostalgiaa, musiikkia ja pikkujoulutunnelmaa!
TAIKURI LUTTINEN
Taikureista puhuttaessa monelle suomalaiselle tulee ensimmäisten joukossa mieleen Taikuri Luttinen. Moni saattaa yhdistää hänet pelkästään lapsille suunnattuun taikuuteen, mutta totuus on kuitenkin jotain aivan muuta. Luttinen on esiintynyt pääasiassa yritysten tilaisuuksissa koomisella taikaohjelmalla yli neljänkymmenen vuoden ajan ja voittanut Suomessa lähes kaikki mahdolliset taikuripalkinnot. Luttisen vitriinistä löytyy kilpailupokaalien lisäksi kollegojen myöntämiä arvonimiä kuten Viihdetaiteen mestari ja Vuoden Taikuri.
Hänet on myös useampi kollega nimennyt hauskimmaksi viihdetaikuriksi.
Ehdottomasti parhaimmillaan livenä.
MOVETRON
Heti esikoisalbumillaan tuplaplatinaa myynyt Movetron tunnetaan eurodancen järkälemäisenä suomalaispioneerina. Kyseinen asema on saavutettu pelkän ysärinostalgian sijaan hämmästyttävällä uudistumiskyvyllä, jonka myötä vuonna 1994 perustettu kokoonpano julkaisee yhä tänäkin päivänä uutta ajatonta musiikkia. He onnistuvat nimensä mukaisesti liikuttamaan kansaa sukupolvesta toiseen, sillä bändiltä löytyy jalometallirajoja rikkoneita hittejä peräti neljältä eri vuosikymmeneltä!
Kiihkeästä keikkasuosiosta nauttiva Movetron on ollut monessa mukana. Esiintyivät he sitten kymmenille tuhansille ihmisille hyväntekeväisyyskonsertissa Olympiastadionilla, pienempään kapasiteettiin pakatuilla klubikeikoilla, TV:ssä Liettuan euroviisukarsinnoissa tai kesän festivaalilavoilla, yleisö voi tehtaan takuulla jättää arjen harmauden narikkaan. Movetron nimittäin toimittaa! He inspiroivat uuden polven artistitulokkaita aina heille tehtyihin kunnianosoituksiin asti ja tavoittavat huolettomuudellaan jopa ei-suomenkielistä kuuntelijakuntaa. Musiikillisten tuotosten lisäksi Movetronista on ilmestynyt Taina Westin toimittama kirja ”Movetron – Romeosta Juliaan” vuonna 2024.
Movetronin livekokoonpanon muodostavat Päivi Lepistö, Jukka Tanttari ja helmikuussa 2024 edesmenneen Timo Löyvän musiikillista perintöä esiintymislavoilla jatkava Mikael Tanttari.
90’S JOULUMENU
Noutopöydistä
Raikasta vihersalaattia L,G
Thousand island- kastiketta
Sitruunavinaigretteä
Caesar- juustosalaattia L,G
Talon Caesar kastiketta
Italiansalaattia savupalvikinkulla L
Perunasalaattia ja savulohta L,G
Mätimoussekakkua L
Toast skagen- sandwich L
Marinoituja mausteisia fricadellejä L,G
Maalaispate`ta L,G
Cumberlandin hilloa L,G
Kevyesti savustettua possunpaistia & paistinkastiketta L,G
Perunalaatikkoa L,G
Porkkanalaatikkoa L,G
Jäisen hileistä hedelmäsalaattia L,G
Suklaakakkua L,G
Kirsikkahilloketta L,G
Rahkapannukakkuja ja mansikkahilloa L
ILLAN AIKATAULU:
Klo 17 ovet auki
Klo 18 – 21 ruokailu (Taikuri Luttinen noin klo 20)
Klo 21 – 22 Movetron
Ravintola Mikaeli palvelee klo 23 saakka tai niin kauan, kun menoa riittää
LIPUT:
EARLY BIRD 89 € (1.10. alkaen liput 99 €)
+ tilausmaksut (alk. 1,50 € + 0,65 % tilauksesta www.lippu.fi)
Lippu sisältää pääsyn tapahtumaan, ruokailun ja lippu.fin palvelupalkkion
Minimiostomäärä 2 lippua
Varaa liput ryhmälle:
hanna.elo@mikaeli.fi / puh. 040 8337814
Naulakko on maksuton
Tapahtumaan ei ole ovimyyntiä
Tapahtuma on K-18
Pikkujoulubileiden virallisena jatkopaikkana toimii AFTER BAR Mikkelissä. Pikkujoulubileiden lipulla saat maistuvia juomatarjouksia Afterin valikoimasta.
Tapahtuma järjestetään Mikaelin ravintola- ja lämpiötiloissa, ei konserttisalissa!
Paikat myydään numeroimattomina, seurueet pääsevät istumaan samaan pöytään/pöytiin lipputilausten perusteella tai ilmoittamalla seurueesta ennakkoon Ravintolalle: mikaeli@serviini.fi
Pöydät sijaitsevat Mikaelin lämpiötiloissa 2. kerroksessa.
Minimiostomäärä peruslipuissa on 2 lippua. Ravintola kontaktoi asiakkaat ennen tapahtumaa juomatilauksia varten.
HUOM! Esiintymislava sijaitsee 2. kerroksessa, joten osalta istumapaikoista ei ole suoraa näkyvyyttä lavalle. Musiikki ja taikurin esitys kuuluvat kuitenkin kaikkialle. Lavan edessä on myös tanssilattia, jolle siirtyminen etenkin illan edetessä on enemmän kuin sallittua.
Pyörätuoli + saattaja -lippu sisältää avustajalle vain pääsyn tapahtumaan ja istumapaikan, mutta ei ruokailua. Avustaja voi varata ruokailun erikseen ravintolalta: mikaeli@serviini.fi.
Muut avustajaliput sisältävät myös vain pääsyn tapahtumaan, ruokailu tulee varata erikseen ravintolalta.
Pidätämme oikeudet muutoksiin.
Tapahtuman järjestää Mikkelin Mikaeli ja Ravintola Mikaeli

Black Devils feat. Ile Kallio & Janne Louhivuori (Hurriganes Show)
2026-12-10 19:00
Kahdella legendaarisella Hurriganes-kitaristilla varustettu Black Devils feat. Ile Kallio & Janne Louhivuori soittaa Hurriganesin suurimmat hitit ja livesuosikit uusia tuulia ja harvinaisuuksia unohtamatta.
”Bändin tavoite on kunnioittaa alkuperäistä ja luoda kuulijalle kunnon aikamatka menneeseen, ja uusien julkaisujen myötä katse suuntautuu Ilen ja Jannen kanssa myös tulevaan. Tervetuloa keikoille!”, toivottaa Black Devilsiä luotsaava J-P Kakkola.
30-vuotista uraansa parhaillaan juhlistava Black Devils on tehnyt viime vuodet yhteistyötä Ile Kallion ja Janne Louhivuoren kanssa. Kokoonpanon studioalbumit ”Get Ready!” (2024) ja ”Hooked” (2025) sekä livealbumi ”Debaser Stockholm” (2025) ovat keränneet ylisanoja niin faneilta kuin kriitikoiltakin ja nousseet albumilistojen kärkikahinoihin. Topi Salmen kirjoittama Black Devilsista kertova kirja ”30 vuotta hurrikaanin silmässä” ilmestyy syksyllä 2026.
Black Devils on aiemmin tehnyt yhteistyötä myös Remun ja Hurriganesin ”Roadrunner”-albumin tuottaneen Richard Stanleyn kanssa. Vuonna 1971 Hurriganesin nimeksi oli kuuleman mukaan ehdolla juuri Black Devils, mutta lopulta Remulle tuli mieleen Johnny and the Hurricanes – ja loppu on historiaa. Nimellään alkuperäisen Hurriganesin juuria kunnioittavan Black Devilsin peruskokoonpanoon kuuluvat J-P Kakkola (laulu, rummut), Tero Salminen (basso) ja Matti Kähkönen (kitara).
Liput:
Peruslippu 34,50 €
S-etu 32,00 €
+ tilausmaksut (alk. 1,50 € + 0,65 % tilauksesta www.lippu.fi)

VESALA – LAULUMAILLA-KONSERTTISALIKIERTUE 2026
2026-12-11 19:00
PITKÄLTÄ KEIKKATAUOLTA PALAAVA VESALA SYKSYLLÄ URANSA SUURIMMALLE KONSERTTISALIKIERTUEELLE
Odotetun paluun soolouralle yli kolmen vuoden tauon jälkeen tehnyt Vesala lähtee syksyllä uransa kattavimmalle konserttisalikiertueelle ympäri Suomen. Kuudestatoista paikkakunnasta koostuva Laulumailla-kiertue on tunnelmaltaan intiimi ja tuo kuuntelijat lähemmäksi artistia kuin koskaan ennen. Kiertueella tullaan kuulemaan Vesalan tuotannon rakastetuimpia lauluja sekä kappaleita, joita Vesala on tehnyt muille artisteille.
Konserttisalikiertue alkaa lokakuun lopussa näyttävästi Helsingin Kulttuuritalolta ja päättyy 19. joulukuuta Espooseen. Kiertueen lippujen ennakkomyynti valikoiduille paikkakunnille on nyt käynnissä MyStockmann-jäsenille Stockmannin sovelluksessa ja kestää huomiseen ke 6.5. klo 16 asti. Julkinen lipunmyynti alkaa torstaina 7.5. klo 9.
– Syksyllä lähden kiertämään Suomen konserttisaleja pitkästä aikaa! Kutsun teidät mukaan vaeltamaan laulumailleni. Olen haaveillut jo kauan vähän intiimimmästä ja epämuodollisemmasta konserttikokonaisuudesta. Soitamme konserteissa myös paljon toivottuja herkempiäkin kappaleita ja uusia sovituksia soolotuotannosta, ja joka ilta myös joitakin lauluja, joita olen kirjoittanut muille artisteille. Saattelen meidät laulujen matkaan kertoilemalla vähän kappaleista ja mistä milloinkin. Olkoon soitto suruista tehty mutta myös ilosta ja innostuksesta! Tulee aivan ihanaa! Vesala kertoo kiertueesta.
Suomen arvostetuimpiin artisteihin kuuluvan Vesalan musiikki on erityinen yhdistelmä taiteellista tinkimättömyyttä sekä koko kansan tavoittavia hittejä niin radion kuin striimauspalveluidenkin välityksellä. Artistin herkkä paluusingle Sellaista kuin sä kuultiin heti julkaisupäivänään suorassa The Voice Of Finlandin semifinaalissa koskettaen miljoonayleisöä.
Taiteen monilahjakkuutena tunnetun Vesalan viimeisin julkaisu ennen pitkää taukoa oli hänen kolmas albuminsa Näkemiin melankolia, jonka suureksi hitiksi noussut Pahanilmanlinnut soi laajalti radioissa ja on striimannut reilusti yli platinarajan. Artisti on nähty viimeksi lavalla muun muassa kaksi loppuunmyytyä stadionkeikkaa sisältäneellä PMMP-kiertueella vuonna 2024. Sitä ennen hän on hurmannut keikkalavoilla soolourallaan niin konserttisaleissa, festareilla kuin areenoillakin. Keväällä 2020 Vesala sai Emma Gaalassa Vuoden Live -palkinnon ensimmäisestä omasta Hartwall Arenan konsertistaan.
Liput:
Permanto 49,90 €
Parvi 39,90 €
+ tilausmaksut (alk. 1,50 € + 0,65 % tilauksesta www.lippu.fi)
Ennakkolipunmyynti MyStockmann-jäsenille on käynnissä Stockmannin sovelluksessa valikoiduille paikkakunnille ke 6.5. klo 16 saakka.
Julkinen lipunmyynti alkaa to 7.5. klo 9 Lippu.fissä.
Lisätiedot: warnermusiclive.fi/vesala
Tapahtuman järjestää Warner Music Live

Jepa Lambert: Soulful Christmas
2026-12-12 19:00
TV-ohjelmista tuttu soul-laulaja Jepa Lambert tuo Soulful Christmas -joulukiertueensa konserttisaleihin
Suomen tunnetuin soul-laulaja Jepa Lambert lähtee loppuvuodesta 2026 jälleen odotetulle Soulful Christmas -joulukonserttikiertueelle. Aiemmin tunnelmallisissa kirkkosaleissa yleisöä liikuttanut konserttikokonaisuus nähdään tänä vuonna Suomen upeimmissa konserttisaleissa yhteensä 14 paikkakunnalla. Mikkelin Mikaeliin kiertue saapuu lauantaina 12. joulukuuta.
– Halusin tuoda afroamerikkalaisen joulukirkon tunnelman konserttisaleihin, sen ilon ja voimaantumisen tunteen ja toisaalta sen rauhan, lämmön ja toisten ihmisten läsnäolon, Lambert kuvailee tulevaa kiertuetta.
Soulful Christmas tarjoaa joulukauteen ainutlaatuisen musiikillisen elämyksen, jossa lämminhenkinen joulun tunnelma kohtaa svengaavan soulin ja gospelin yhteisöllisen voiman. Konserteissa kuullaan rakastettuja joulun klassikoita sekä sielukkaita uusia sovituksia, joissa soulin syvyys, gospelin ilo ja groovaava live-esitys syleilevät kuulijansa joulun lämpöön ja kiireettömään joulunaikaan. Lambertin rinnalla lavalle nousevat huippumuusikot, pianisti Maria Ilmoniemi ja kitaristi-laulaja Teri Mantere sekä Jepan Gospel Group -laulajat Jonnu Heikkilä ja Elli Kyyrö, joihin myös Mantere kuuluu. Lisäksi osassa konserteissa kuullaan Lambertin luotsaamaa Sounds of Mercy -gospelkuoroa.
– Jos tulet mun konserttiin yksin, siellä ei kuitenkaan tarvitse olla yksin, ei kenenkään. Haluan, että kaikki voisi kokea yhteisöllisyyttä ja musiikki voisi koskettaa ja puhutella sydäntä, Lambert kertoo.
Lambert on yksi suomalaisen musiikkikentän monipuolisimmista artisteista. Hän on tullut suurelle yleisölle tutuksi muun muassa Elämäni biisi ja The Voice of Finland -ohjelmista sekä lukuisista esiintymisistä kotimaisten ja kansainvälisten artistien kiertueilla. Lisäksi Lambertia on kuultu Euroviisuissa Suomen edustajien taustalaulajana jo usean vuoden ajan. Lambertin vahva tulkinta, lämmin karisma ja poikkeuksellinen ääni ovat tehneet hänestä kysytyn esiintyjän niin kiertueille kuin televisioonkin.
Liput 39,90 €
+ tilausmaksut (alk. 1,50 € + 0,65 % tilauksesta www.lippu.fi)
Lipunmyynti alkaa 28.5. klo 9.00

Noora Louhimo - Joulun hetki
2026-12-15 19:00
Noora Louhimon Joulun hetki -konsertissa koet joulun taikaa aivan uudella, kokonaisvaltaisella tavalla! Tämä koko perheen konsertti tarjoaa musiikillisen ja jouluisen elämyksen joulukiireiden keskelle ihan kaikille, jotka rakastavat joulua.
Luvassa on koskettava hyvän mielen konsertti, jossa Louhimo esittää hienoimmat joulukappaleet sekä omaa tuotantoaan eri tyylilajeissa. Kappaleiden välissä kuullaan myös Nooran jouluisia muistoja ja tarinoita vuosien varrelta.
Noora Louhimo tunnetaan monipuolisena laulajana ja tulkitsijana, jonka musiikilliset juuret ulottuvat bluesin, countryn ja soulin pariin. Louhimo on hurmannut yleisöjä suurella äänellään ja henkeäsalpaavalla karismallaan mm. super suositussa SuomiLOVE -ohjelmassa, sekä metallibändi Battle Beastin riveissä vuoteen 2025 asti. Vuonna 2026 Louhimo nähdään mm. Tähdet tähdet -viihdeohjelmassa sekä Kaikkien aikojen Manserock-orkesterin solistina.
Tapahtuma on suunnattu koko perheelle, ja konsertin päätteeksi Noora tuo henkilökohtaiset hyvän joulun toivotukset yleisölle fanituotepisteellä.
Lämpimästi tervetuloa!
Liput:
Peruslippu 40 €
Lapset alle 16 v: 37 €
Ryhmät min 10 hlöä: 37 €
Opiskelija + eläkeläinen 37 €
+ tilausmaksut (alk. 1,50 € + 0,65 % tilauksesta www.lippu.fi)

Erja Lyytinen & Friends: Blue Christmas - Vieraina Jussu Pöyhönen & Petra Gargano
2026-12-17 19:00
Erja Lyytinen & Friends: Blue Christmas 2026
Erja Lyytinen – Petra Gargano – Jussu Pöyhönen
BLUESROCKIA JOULUTUNNELMOINTIIN – EI JOULUA ILMAN ERJA LYYTISEN JA YSTÄVIEN JOULUKIERTUETTA!
Erja Lyytinen on kansan rakastama kitaristi ja laulaja, mutta myös yhden Suomen upeimman joulukiertueen emäntä, jonka vieraina nähdään ja kuullaan joka vuosi kiinnostavia artisteja jouluisissa tunnelmissa. Vuoden 2026 kiertueella Lyytisen rinnalla nähdään vierailevina tähtinä Petra Gargano ja Jussu Pöyhönen.
Jo klassikoksi muodostuneesta ohjelmasta löytyvät tutut elementit, kuten kitarasoolot, Erjan ja ystävien suosikkikappaleita kautta historian, mutta myös uusia tulkintoja ja rock-sovituksia joululauluista. Parin tunnin konserttiin sisältyy Erja Lyytisen yhtyeen säestämänä artistien yhdessä esittämiä kappaleita sekä Erjan ja vieraiden omia soolokappaleita. Jokainen vieras tuo oman lisänsä iltojen musiikilliseen kattaukseen loihtien taianomaisen joulutunnelman kuulijoille. Lahjan aukaisemiseen verrattavaa pirskahtelevaa riemua voi kokea kuullessaan mitä rakkaimmista joululauluista, mutta myös rockin klassikoista on päätynyt joulukonsertin ohjelmistoon tänä vuonna!
Kansainvälisesti palkittu kitaristi ja laulaja Erja Lyytinen tunnetaan vahvasta ilmaisustaan, jossa yhdistyvät blues, rock ja progressiiviset vaikutteet. Yli 20 albumin ura, laaja kansainvälinen keikkailu sekä lukuisat palkinnot ja tunnustukset tekevät hänestä yhden Suomen arvostetuimmista kitaristeista. Vuonna 2026 hänen 50-vuotisjuhlavuotensa huipentuu tähän kiertueeseen.
Petra Gargano tunnetaan Tiktak-yhtyeestä sekä menestyksekkäästä soolourastaan. Hänen vahva tulkintansa ja läsnäolonsa ovat tehneet hänestä rakastetun esiintyjän. Joulu on Petralle erityistä aikaa, hänen versioimansa ”Tulkoon joulu” -kappale on saanut jo yli 840 000 striimiä Spotifyssa, lisäksi hän on esiintynyt aiemmin muun muassa Raskasta joulua-kiertueilla luoden joulutunnelmaa musiikillaan niin konserttisaleissa kuin kodeissakin.
Jussu Pöyhönen tunnetaan erityisesti urastaan Suurlähettiläiden laulajana ja lauluntekijänä sekä radiosta ja musiikkiteatterista. Hänen tyyliään leimaa melodisuus, vahva groove sekä henkilökohtainen lyriikka. Kuka toisi sydämiin paremmin joulun tunnelman kuin koko kansan tuntema ja rakastama artisti ikonisine äänineen ja tulkintoineen?
Tule nauttimaan kanssamme pirskahtelevasta ja rokkaavasta joulunodotuksesta!
Liput:
Peruslippu 45,90 €
Opiskelija, eläkeläinen, lapsi (alle 16v) 43,90 €
Ryhmälippu (min. 10hlö) 43,90 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: BIG BANG BIG BAND – 80’s
2026-12-30 18:00
Ville Karjalainen, kapellimestari
Nina Tapio & Antti Koivula, laulu
Mikkelin kaupunginorkesterin ja Savonlinna Big Bandin jo perinteeksi muodostunut Uuden vuoden konsertti tulee taas. Tällä kertaa sukellamme neonvalojen, tupeerattujen kampausten ja värikkäiden vaatteiden aikakauteen kultaiselle 80-luvulle. Savonlinna Big Bandin tuore taiteellinen johtaja Ville Karjalainen on suunnitellut ja sovittanut tämän monessakin mielessä värikkään vuosikymmenen parhaat biisit suuren viihdeorkesterin soitettavaksi.
Myös solistikaksikkomme on huippuluokkaa! Lavalla nähdään laulajat Nina Tapio ja Antti Koivula. Nina Tapio hurmasi edellisenä vuonna ABBA-konsertin solistina ja on kaikille tuttu esiintyjä monista eri yhteyksistä. Antti Koivula on maamme eturivin solisteja, jota on kuultu mm. Tanssii tähtien kanssa -ohjelman solistina.
Luvassa taatusti hyvät bileet, joten ei muuta kuin olkatoppaukset kuntoon ja konserttiin!
LIPUT:
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Lords of the Sound - The Music of Hans Zimmer
2027-01-24 19:00
Hans Zimmer täyttää 70 vuotta – juhli kanssamme neron musiikkia!
Hänen musiikkinsa on rakastettu kaikkialla maailmassa ja palkittu useilla Grammy- ja Oscar-palkinnoilla sekä lukuisilla muilla tunnustuksilla. Tämän erityisen merkkipäivän kunniaksi ympäri Eurooppaa menestystä niittänyt orkesteri ”Lords of the Sound” on valmistellut ainutlaatuisen konserttiohjelman legendaarisen säveltäjän kunniaksi.
Koe elokuvamusiikin ikonisimmat teemat upeina orkesteriversioina: Pirates of the Caribbean, Gladiator, Interstellar, Inception, The Lion King, Sherlock Holmes ja paljon muuta.
Illan ehdottomana kohokohtana kuullaan ensimmäistä kertaa livenä uusia musiikillisia teemoja tulevasta Dune-universumista, täydennettynä teoksilla elokuvista Dune: Part One ja Dune: Part Two. Lisäksi ohjelmassa kuullaan harvemmin esitettyjä sävellyksiä, jotka hurmaavat yleisön kerta toisensa jälkeen – muun muassa The Last Samurai, 007: no time to die ja The Da Vinci Code.
Ammattitaitoinen sinfoniaorkesteri, palkitut solistit ja kuoro yhdistyvät näyttäviin valo- ja videotehosteisiin, jotka vievät sinut keskelle rakastetuimpien elokuvien maailmaa.
Unohtumaton ilta täynnä tunteita, kylmiä väreitä ja musiikillista taikaa. Älä jää paitsi!
Liput:
Permanto hintaryhmä 1, rivit 1-11, 85 €
Permanto hintaryhmä 2, rivit 12-21, 75 €
Parvi 65 €
+ tilausmaksut (alk. 1,50 € + 0,65 % tilauksesta www.lippu.fi)
